
З А П О В Е Д

				№ ЗАП – 533/29.05.2026 г.


	На основание чл. 239, ал. 1, т. 5 и чл. 240, ал. 2 от Закона за горите /ЗГ/, във връзка с Протокол № 12 от 20.05.2026 г. от заседание на комисия, назначена със Заповед № 115 от 09.02.2026 г.  на изпълнителния директор на Изпълнителна агенция по горите /ИАГ/,

Н А Р Е Ж Д А М:

	1. Отписвам от публичния регистър на физически лица за упражняване на лесовъдска практика по чл. 235 от ЗГ И В Б, с ЕГН и адрес: гр. Т, община Т, област Г, ул. №, ет., ап. 
	2. Обявявам за невалидно Удостоверение № 3166/03.05.2011 г., ведно с всички права, произтичащи от него. 
Мотиви: В рамките на 12 месеца преди датата на вземане на решението за отписване, с влезли в сила 3 /три/ наказателни постановления, издадени на И В Б, ЕГН, са установени нарушения на Закона за горите и подзаконовите актове по неговото прилагане при извършване на дейността, за която е регистриран в публичния регистър по чл. 235 от Закона за горите, както следва: 
И В Б, като лице по чл. 211, ал. 2, т. 2 от Закона за горите /ЗГ/ е нарушил чл. 257, ал. 1, т. 2 от същия закон, във връзка с чл. 9а от Наредба № 1 от 30.01.2012 г. за контрола и опазването на горските територии, във връзка с т. II.2.1 и т. II.2.1.3 от Заповед № 24 от 18.01.2022 г., допълнение на Заповед № 1019 от 17.11.2021 г. на изпълнителния директор на ИАГ, на 24.02.2023 г. е издал Превозен билет № 6941/00006/24022023/205715-9293240 от 24.02.2023 г. за транспортиране на дървесина, като същият не отговаря на изискванията, а именно че всеки превозен билет съдържа 4 /четири/ броя снимки цифров формат и заснемането се извършва по начин, осигуряващ визуализирането на регистрационните номера на всяко отделно превозно средство /влекач и ремарке/. Нарушението е извършено на територията на РДГ – В Т, ДГС „П“, община Т, землище с. Б, на асфалтов път между селата Б и К с GPS координати: LAT: 42.85497999999999,  LON: 25.586548333333333. Съставен е констативен протокол Серия ИАГ № 200102 от 10.03.2023 г. и АУАН Серия ИАГ № 100125 от 10.03.2023г. От директора на РДГ В Т е издадено е Наказателно постановление (НП) № 2310500116 от 08.09.2023 г. Наказателно постановление № 2310500116 от 08.09.2023 г. е връчено на лицето на 04.03.2026 г., не е обжалвано и е влязло в законна сила на 19.03.2026 г.
И В Б, като лице вписано в публичния регистър на ИАГ по чл. 235 от ЗГ, упражняващо лесовъдска практика е нарушил чл. 12б, ал. 1, т. 4 от Наредба № 1 от 30.01.2012 г. за контрола и опазването на горските територии, на 17.07.2024 г. не следи за наличието на разрешителни за достъп до отдел 240, подотдел „т“ – държавна горска територия, землище с. И – насаждение, в което се извършва добив на дървесина, като лицата, извършващи добив в подотдела по Позволително за сеч № 0763787 от 05.03.2024 г., а именно П М Д, Х Й А, А И З, Д Д А, К Д А, Г Л П, К Д А, С К К, А Д О, И М С и П Н Й нямат разрешително за достъп до горската територия към момента на извършване на проверката. Нарушението е извършено на територията на РДГ – В Т, ТП ДГС „П“, община Д, землище с. И, местност „Г л“, отдел 240, подотдел „т“ – държавна горска територия. Съставен е констативен протокол Серия СЦДП № 133625 от 17.07.2024 г. и АУАН Серия СЦ16 № 000167 от 29.07.2024г. От директора на РДГ В Т е издадено е Наказателно постановление (НП) № 2410500377 от 16.12.2024 г. Наказателно постановление № 2410500377 от 16.12.2024г. е връчено на лицето на 04.03.2026 г., не е обжалвано и е влязло в законна сила на 19.03.2026 г.
И В Б, като лице вписано в публичния регистър на ИАГ по чл. 235 от ЗГ, упражняващо лесовъдска практика е нарушил чл. 12б, ал. 1, т. 7 от Наредба № 1 от 30.01.2012 г. за контрола и опазването на горските територии, във връзка с чл. 53, ал. 2, т. 5 от Наредба № 8 от 05.08.2011 г. за сечите в горите, в периода от 08.03.2024 г. до 17.07.2024 г. не следи за спазване на одобрения технологичен план за отдел 240, подотдел „т“,  землище с. И, община Д – държавна горска територия, за който има издадено Позволително за сеч № 0763787 от 05.03.2024 г., като в подотдела е направен един брой извозен път с дължина 200 метра и широчина от 3 метра до 3,50 метра, неотразен в технологичния план за добив на дървесина.  Нарушението е извършено на територията на РДГ –В Т, ТП ДГС „П“, община Д, землище с. И, местност „Г л“, отдел 240, подотдел „т“ – държавна горска територия. Съставен е констативен протокол Серия СЦДП № 133624 от 17.07.2024 г. и АУАН Серия СЦ16 № 000166 от 29.07.2024г. От директора на РДГ В Т е издадено е Наказателно постановление (НП) № 2410500378 от 16.12.2024 г. Наказателно постановление № 2410500378 от 16.12.2024г. е връчено на лицето на 04.03.2026 г., не е обжалвано и е влязло в законна сила на 19.03.2026 г.
С посочените три наказателни постановления, които са влезли в сила, е осъществен съставът на чл. 239, ал. 1, т. 5 от Закона на горите, съгласно който физическо лице, вписано в регистъра за лесовъдска практика се отписва, когато в рамките на 12 месеца преди датата на взимане на решението за отписване с влезли в сила три или повече акта на компетентен орган са установени нарушения на Закона за горите и подзаконовите актове по неговото прилагане, извършени при упражняване на дейността, за която е регистрирано.
Въз основа на събраните по административната преписка доказателства и на основание чл. 239, ал. 1, т. 5 от Закона за горите, И В Б следва да бъде отписан от публичния регистър по чл. 235 от ЗГ.
ИАГ е уведомена за извършените нарушения и издадените наказателни постановления на лицето И В Б с писмо от Регионална дирекция по горите – гр. В Т, регистрирано в ИАГ с рег. индекс: ИАГ- 11307/29.04.2026 г. 
	3. Настоящата заповед подлежи на незабавно изпълнение на основание чл. 240, ал. 2 от Закона за горите.
	4. Настоящата заповед да се сведе до знанието на И В Б, на дирекции „Правно - административни дейности“ и „Контрол по опазване на горските територии и ловно стопанство“ на ИАГ, на директорите на регионалните дирекции по горите и на държавните предприятия по чл. 163 от ЗГ за сведение и изпълнение, като след влизането й в законна сила същата се публикува на интернет страницата на ИАГ, при спазване на Закона за защита на личните данни /ЗЗЛД/.
	5. Заповедта може да се обжалва в 14 - дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. Р Р – зам.-изпълнителен директор на Изпълнителна агенция по горите.	

